Senere åpnet Kjelstrup Uroens bokhandel under Litteraturfestivalen på Lillehammer 22. til 24. mai 2014 og i Lisboa 2. til 6. juli samme år. Inntektene fra boksalget i Lisboa ble donert til en videregående skole i den portugisiske byen Barcelos, der Kjelstrup organiserte en stilkonkurranse. Mange hundre elever leste Ibsen og Hamsun på portugisisk og skrev stil om dem. Vinnerne, fire elever, fikk en reise til Norge.